20/05/2014 | Administración LocalMunicipal
Oleiros
Urbanismo
Publicación relación relativa a terreos e propietarios afectados por Proxecto Ocupación propietarios non incorporados ou adheridos á Xunta de Compensación do SUD-11, Xaz. Resolución nº 1.684/14. Expte. FG nº 560

De acordo co artigo 170.1. a) da Lei 9/2002, do 30 de decembro, de ordenación urbanística e protección do medio rural de Galicia, publícase a relación dos terreos e propietarios afectados, os aproveitamentos urbanísticos correspondentes a cada un deles e o polígono onde se fan efectivos seus dereitos. A estes efectos notifícase a Resolución nº 1.684/14, de aprobación inicial do Proxecto de Ocupación dos propietarios non incorporados ou adheridos á Xunta de Compensación do SUD-11, XAZ-DORNEDA: Na Casa Consistorial de Oleiros, a trinta de abril de dous mil catorce, o Sr. Alcalde-Presidente, DON ÁNGEL GARCÍA SEOANE, dita a seguinte RESOLUCIÓN: RESULTANDO que a Xunta de Compensación presenta documento denominado “PROXECTO DE OCUPACION DOS PROPIETARIOS NON INCORPORADOS OU ADHERIDOS Á XUNTA DE COMPENSACION DO SUD-11, XAZ”, documento de 01.04.2014 e nº de rexistro 04181. O proxecto presentado procede a facer unha valoración dos aproveitamentos materializables polos particulares conforme aos criterios de valoración da lei de solo, texto refundido 2/2008 e RD 1492/2011 polo que se aproba o Regulamento de Valoracións. Faise igualmente unha valoración económica da propia actividade do Campo de Golf. Obtense así o valor residual do solo urbanizado. A este valor detraenselle os gastos necesarios de urbanización obténdose así o valor residual do solo sen urbanizar. Deste proceso de cálculo resulta que o valor do solo sen urbanizar é un 45,39% do valor do solo urbanizado. En conclusión, o proceso de ocupación das parcelas non incorporadas supón que a xunta de compensación faise cun 54,61% do aproveitamento correspondente ao propietario para compensar os gastos de urbanización non afrontados polo mesmo. Réstalle así a cada propietario das parcelas ocupadas un 45,39% do aproveitamento de dereito que inicialmente lle correspondera. O cómputo segundo a suma das superficies catastrais das parcelas ocupadas da como resultado unha superficie ocupada de 206.912,17m2, que se corresponde coa dos propietarios non incorporados. Esta superficie sobre o total do sector de 1.174.460,22 m2 supón unha porcentaxe dun 17,62%. CONSIDERANDO que a ocupación directa como forma de obtención do solo necesario para a execución das obras de urbanización do sector está regulada no art.156.2 da Lei 9/2002, ao dicir en relación coa incorporación de propietarios á xunta de compensación: “Si algunos propietarios del polígono no se hubieran incorporado a la junta de compensación, ésta podrá solicitar del municipio o bien la expropiación de dichas fincas, teniendo la condición de beneficiaria de la misma, o bien la ocupación de dichas fincas en favor de la junta de compensación a fin de posibilitar la ejecución de las obras de urbanización previstas, reconociéndose a sus titulares el derecho a la adjudicación de terrenos edificables en proporción a la superficie aportada con la reducción adecuada para compensar los gastos de urbanización correspondientes. En este último caso, aun cuando los terrenos hubieran quedado directamente afectados al cumplimiento de las obligaciones inherentes al sistema, la junta de compensación sólo actuará como fiduciaria con pleno poder dispositivo sobre las fincas que pertenezcan a los propietarios incorporados voluntariamente a la misma.” CONSIDERANDO que os estatutos e bases da Xunta de Compensación do SUD-11, aprobados definitivamente por Resolución nº 4442 de 15.10.2012, tamén prevén a ocupación directa das fincas para posibilitar as obras de urbanización (base 4ª e art.22 dos estatutos). CONSIDERANDO que o art.42 do Real Decreto 1093/1997, de 4 de xullo, polo que se aproban as normas complementarias ao Regulamento para a execución da Lei Hipotecaria sobre inscrición no Rexistro da Propiedade de actos de natureza urbanística, establece os datos en relación á inscrición das fincas e de seu aproveitamento en caso de ocupación directa CONSIDERANDO que no suposto en cuestión se cumpren as condicións establecidas polo o art.169 da Lei 9/2002, ao estar xa aprobado o instrumento de planeamento que contén a ordenación pormenorizada do Plan Parcial do Sector SUD-11, o documento contén o aproveitamento que corresponde aos propietarios e farase efectivo no mesmo ámbito do SUD-11. CONSIDERANDO que o procedemento para a tramitación do expediente de ocupación directa dos terreos é o regulado no art.170 da Lei 9/2002 e que corresponde ao Alcalde a aprobación dos instrumentos de xestión urbanística (art.21 da LBRL). Por todo o que, en uso das facultades atribuídas pola lei, RESOLVO: Primeiro.- Aprobar inicialmente o documento denominado “PROXECTO DE OCUPACION DOS PROPIETARIOS NON INCORPORADOS OU ADHERIDOS Á XUNTA DE COMPENSACION DO SUD-11, XAZ” de data 01.04.2014 e nº de rexistro 04181, sendo a relación dos terreos e propietarios afectados e os aproveitamentos urbanísticos correspondentes a cada un deles a facer efectivos no sector SUD -11, Xaz-Dorneda, os seguintes: Segundo.- Abrir un periodo de información pública durante un prazo de vinte días para presentar alegacións. Terceiro.- Publicar no Boletín Oficial da Provincia a relación anterior relativa a terreos e propietarios afectados, os aproveitamentos urbanísticos correspondentes a cada un deles e o polígono onde se fan efectivos seus dereitos e tamén na web municipal. Cuarto.- Proceder a notificar aos propietarios e titulares de dereitos de contido económico sobre os terreos, REQUIRÍNDOLLES PARA QUE PRESENTEN OS CORRESPONDENTES TITULOS DE PROPIEDADE. Quinto.- Comunicar ao Ministerio Fiscal en relación aos titulares descoñecidos ou aos coñecidos pero de enderezo descoñecido. Sexto.- Notificar á Xunta de Compensación do SUD-11, XAZ, quen deberá corrixir as observacións respecto a: - Ficha da finca 75 na descrición da porcentaxe do proidiviso que debe sumar o 100% da propiedade obxecto de ocupación e especificar a nuda propiedade e o usufructo a fin de definir o reparto dos aproveitamentos urbanísticos entre os copropietarios. - A discrepancia entre titular catastral e titular que figura no proxecto de ocupación en relación ás parcelas nº 73 e nº 95. - Observouse que as fincas nº 22 e a 61 non reflexan a existencia de edificacións existentes compatibles coa ordenación, o cal debe ser obxecto de descrición tal como establece o art.42 do Regulamento Hipotecario Urbanístico RD 1.093/97 e deixando constancia que as edificacións non son obxecto de ocupación. E no seu caso completar os datos das fichas en relación co art.42 do Real Decreto nº 1093/1997, de 4 de xullo, sobre inscrición no Rexistro da Propiedade de actos de natureza urbanística en relación á inscrición das fincas e de seu aproveitamento en caso de ocupación directa.” Oleiros, 8 de maio de 2014. O Alcalde-Presidente, Asdo.: Ángel García Seoane.